paragraph_text: Pripadnici naroda Kikuyu često rasjeku ušne resice, objese o njih utege tako da postanu rupe o koje vješaju razne urese i lokote. Što više nakita neki čovjek nosi na ušima, to je ugledniji. Kikuyu su višeženci, duboko prožeti vjerom i revni u vjerskim obredima. Nekada su živjeli u šumama, a onda su postali obrađivači zemlje. Probivši se u gradove poprimiše europske običaje, te postaše cijenjeni vozači, tesari itd. Ranih 1950-ih činili su 80 % željezničkih radnika u Keniji. Od 42 000 bijelih doseljenika tek su dvojica vladala njihovim jezikom, profesor L.S.B. Leakey i misionar William Scott Dickson.<ref>John Gunther-Nepoznata Afrika, Zora, Zagreb 1966., str. 209.-260.